ผู้ว่าราชการกรุงเทพมหานคร ลงพื้นที่ตรวจสอบปัญหาน้ำท่วม และการจราจร  รับทราบปัญหา และผลการดำเนินการตามนโยบาย กทม. เขตหนองจอก
นายชัชชาติ สิทธิพันธุ์ ผู้ว่าราชการกรุงเทพมหานคร กล่าวภายหลังลงพื้นที่ตรวจเยี่ยม เขตหนองจอก ว่า เขตหนองจอกเป็นพื้นที่ขนาดใหญ่ที่สุดของกรุงเทพมหานคร ประชากรกว่า  180,000 คน โดยพื้นที่ส่วนใหญ่เป็นการเกษตร ที่ผสมผสานระหว่างเมือง ส่วนปัญหาของเขตหนอกจอกที่ประชาชนร้องเรียนคือ ถนนที่สร้างในพื้นที่เกษตกรรมเก่า บางพื้นที่เป็นถนนที่เอกชนสร้างขึ้นและมอบให้เป็นพื้นที่สาธารณะ  ไม่ได้รับการดูแล ปรับปรุง ส่วนปัญหาน้ำท่วม ในเขตพื้นที่เกิดจากไม่มีท่อระบายน้ำลงคลองและเกิดหมู่บ้านขึ้นใหม่ ทำให้ไม่สามารถต่อเชื่อมท่อระบายน้ำลงคลองได้ ในขณะเดียวกันปัญหาของขยะเก็บยากขึ้นเนื่องจากมีการขยายหมู่บ้านเป็นวงกว้าง ต้องใช้ทรัพยากรจำนวนมากและเพิ่มจำนวนรถเก็บขยะ ทั้งนี้ได้ร่วมหารือกับสำนักการโยธาและหน่วยงานที่เกี่ยวข้อง เพื่อหาแนวทางในการแก้ปัญหาการระบายน้ำ ซึ่งเขตหนอกจอกเป็นเขตปะทะน้ำแรกจากด้านเหนือของกรมชลประทาน  และเป็นเขตที่ต้องการน้ำในการทำเกษตร จึงต้องทำฝายกั้นน้ำตามจุดเชื่อมต่อให้เพียงพอต่อการใช้ในการทำเกษตร